حزب اليسار الجمهوري الكتالوني فاسبانيا اللي معروف بدعمو للحركات الانفصالية، طلب من الحكومة الاسبانية ماتبقاش تبيع السلاح للمغرب. طبعا الصبليون هوما لي خاسرين يلا ماباعوش لينا السلاح، حقاش كيبيعو لينا غير الذخيرة وهادي ممكن نشريوها من دول أخرى، ولحدود الساعة شاريين 105 مليون اورو فالسنوات الخمسة الاخيرة. الحزب الكتالوني، دار هاد المقترح فالبرلمان تحت ذريعة ان المغرب يقدر يستعمل هاد الذخيرة لقمع الصحراويين، في ظل عدم وجود اي ضمانات فأنه ماغاديش يستعملهوم ضد الصحراويين. طبعا هادي تخربيقة ماغاتسوقش ليها الحكومة الاسبانية، لأن اسبانيا هي الخاسر من عدم بيع الاسلحة للمغرب، وثانيا المغرب مكيستعملش الاسلحة ضد الصحراويين. 
اليسار الجمهوري ديال كتالونيا كيطلب من الحكومة ماتبيعش السلاح للمغرب يلا كان غايستعملو ضد الصحراويين